Subject: KUTSE: Kahvena loodusala loodusliku veerežiimi taastamistööde ehitusprojekti avalikustamine
From: "Hendrik Klaas" <[email-masked]>
To: <[email-masked]>
Date: Wed, 3 Dec 2025 12:09:59 +0200

Tere

Riigimetsa Majandamise Keskus (RMK) ja OÜ Inseneribüroo STEIGER tutvustavad

17. detsembril kell 16:00 Suure-Kõpu mõisas (Kõpu mõis/1, Kõpu alevik, 
Põhja-Sakala vald, Viljandi maakond) „Kahvena loodusala loodusliku 
veerežiimi taastamise ehitusprojekti“.

Kahvena raba ja seda ümbritsevad rabastuvad metsad on kuivendusest tugevalt 
mõjutatud. Rabas on suurel alal endised laukad kuivaks jäänud. Raba 
lõunaosas on toimunud turba kaevandamine. Varem rabastunud metsad 
kõdusoostuvad. Tulenevalt Kahvena loodusala kaitsekorralduslikest 
eesmärkidest on vajalik loodusliku veerežiimi taastamine kuivenduskraavide 
sulgemise teel. Veerežiimi taastamine toob kaasa väga olulise siirdesoo- ja 
rabametsade 91D0* pindala kasvu ning parandaks praktiliselt kõikide 
loodusalal esinevate Natura elupaikade seisundit. Kahvena loodusalal asuvas 
Seruküla metsise püsielupaigas olevate märgade metsade loodusliku veerežiimi 
taastamine parendab metsise elu- ja mängupaiku. Kuna metsisele sobivad kogu 
loodusala soostuvad metsad ja Kahvena raba servad, siis loodusala loodusliku 
veerežiimi taastamine tervikuna, on metsise seisukohast enam kui 
põhjendatud.

Koosolekul tutvustab RMK tööde tausta ja eesmärki ning projekteerija selleks 
väljatöötatud lahendust. Pärast ettekandeid on oodatud osalejate küsimused!

Projekti rahastatakse Euroopa Liidu Ühtekuuluvusfondi projektist "Liikide ja 
elupaikade soodsa seisundi ning maastike mitmekesisuse tagamine (Projekt nr 
2021-2027.2.03.23-0006)".

Lugupidamisega

 <https://steiger.ee/>

    Hendrik Klaas

    Diplomeeritud mäeinsener    OÜ Inseneribüroo STEIGER

    Männiku tee 104, 11216 Tallinn

    Mobiil: +372 5349 2252